Document ID: 32006D0127

32006D0127
L 051/19
JURNALUL OFÍCIAL AL UNIUNII EUROPENE
DECIZIA COMISIEI
din 2 februarie 2006
de aprobare a planului de acțiune tehnică pe 2006 pentru îmbunătățirea statisticilor agricole
[notificată cu numărul C(2005) 6068]
(2006/127/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 96/411/CE a Consiliului din 25 iunie 1996 privind îmbunătățirea statisticilor agricole comunitare (1), în special articolul 4 alineatul (1) și articolul 6 alineatul (2),
întrucât:
(1)
În conformitate cu Decizia 96/411/CE, Comisia stabilește în fiecare an un plan de acțiune tehnică pentru statisticile agricole.
(2)
În conformitate cu Decizia 96/411/CE, Comunitatea participă financiar la cheltuielile suportate de statele membre pentru adaptările sistemelor naționale de statistici agricole sau pentru lucrările pregătitoare legate de nevoi noi sau sporite care se efectuează în cadrul unui plan de acțiune tehnică.
(3)
Este esențial să se amelioreze și să se multiplice informațiile statistice privind dezvoltarea rurală pentru punerea în aplicare a politicilor comunitare în acest sens. Este vorba despre unul dintre principalele domenii ale planului de acțiune anual.
(4)
Este necesar să se consolideze sistemul statistic agricol și să se continue lucrările finanțate de către planurile de acțiune precedente în domeniile registrelor statistice ale exploatațiilor agricole și ale micilor exploatații.
(5)
Măsurile prevăzute de prezenta decizie sunt conforme cu avizul Comitetului permanent pentru statistică agricolă,
ADOPTĂ PREZENTA DECIZIE:
Articolul 1
Se aprobă planul de acțiune tehnică pe 2006 pentru îmbunătățirea statisticilor agricole (TAPAS 2006), care este prevăzut în anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 2 februarie 2006.

Labels: 19
6